Børn er modige, når det drejer sig om at spise fisk. Det har fået Hirtshals Fiskefestival og Nordsøen Forskerpark til at arrangere et madværksted for hele familien.

Børn er modige, når det drejer sig om at spise fisk. Det har fået Hirtshals Fiskefestival og Nordsøen Forskerpark til at arrangere et madværksted for hele familien. På den måde kan forældre opleve, at deres børn er åbne over for at spise fisk. - Det kan deres forældre lære noget af, siger Ole Kjærsgaard, Nordsøen Oceanarium, Hirtshals. I dag fik børn og forældre derfor mulighed for at lege og eksperimentere med fisk på et stort madværksted på Nordsøen Forskerpark i Hirtshals. Ida Maria Nørgaard fra Hjørring synes godt om ideen og tilberedte en fiskeret med tomater og krydderurter. - Jeg er så glad for at spise fisk, og næste gang, jeg har køkkentjansen, vil jeg lave denne ret med fisk og grønsager til min familie, fortæller den ni årige pige fra Hjørring. - Det er sød musik i ørerne at høre børn rose fisk. Jeg er sikker på, at børn kan få deres forældre til at spise fisk, siger køkkenchef Ole Kjærsgaard fra Nordsøen Oceanarium.